Kari Anita Furunes

Kari Anita Furunes (født 1978) er en norsk politiker (Sp).

Hun ble ordfører i Meråker etter valget i 2015. Furunes ble med den første ordføreren i Meråker siden okkupasjonen som ikke kom fra Arbeiderpartiet, og også den første kvinnelige ordføreren. Hun ble ikke gjenvalgt i 2019, selv om Senterpartiet ble største parti, men kom tilbake som ordfører i 2023, etter å ha inngått en samarbeidsavtale med Arbeiderpartiet.

I 2019 ble Furunes også valgt inn i Trøndelag fylkesting, der hun ble medlem av fylkesutvalget og leder i hovedutvalget for utdanning. Hun er også styreleder for Trøndelag høyere yrkesfagskole og leder i den regionale rovviltnemda for Trøndelag og Møre og Romsdal.

Hun er utdannet fysioterapeut og har to mastergrader, den ene i tverrfaglig helse- og sosialfag med fordypning i psykisk helsearbeid, den andre i kunnskapsledelse.

I september 2024 søkte hun fritak fra vervet som ordfører og som medlem i formannskapet fordi hun hadde blitt kvalitet- og forbedringsleder ved Hydro Sunndal. Hun ble fritatt fra ordførervervet 28. oktober 2024. 

 Referanser 

Kategori:Ordførere i Meråker
Kategori:Sp-ordførere i Trøndelag
Kategori:Sp-ordførere i Nord-Trøndelag
Kategori:Personer fra Meråker kommune